'n Bultradisie | riviersonderend
Nee, ek gaan nie na 'n sekere span wat agter 'n sekere bal aan hardloop, verwys nie. Die DBV vergader vandag om Tony Yengeni se optrede as nuutgevonde vry man te bespreek. Tydens 'n reinigingseremonie het hy 'n bul geslag. Die beswaardes het dit veral teen die manier waarop die bul geslag is. Verdedigers van Yengeni beweer dat die ritueel deel van die bepaalde kultuur is.
Onthou dat die steniging van oortreders ook deel was van volke se kultuur (in sommige gevalle is dit stééds). Slawerny was ook deel van volke se kultuur. Kannibalisme ook.
Is dit nie nodig om eerder te vra wat 'n moderne samelewing in die 21ste eeu behoort te verdra en wat nie? Om optrede alleen onder die vaandel van kulturele, godsdienstige en taalregte te regverdig, is nie goed genoeg nie.